सर्वर बंद, तहसील में कामकाज रहा ठप
तहसीलकार्यालय में सोमवार को इंटरनेट ने कार्य करना बंद कर दिया। सर्वर डाउन से जहां तहसील कार्यालय का कार्य बाधित हो गया। वहीं जमीन अधिग्रहण को लेकर शपथ पत्र बनवाने के लिए पहुंचे किसानों ने हंगमा किया। किसानों का कहना है कि सुबह ही शपथ पत्र बनवाने के लिए तहसील कार्यालय में पहुंच जाते हैं, शाम तक शपथ पत्र ही नहीं बन पाते। उन्होंने अधिकारियों से व्यवस्था में सुधार करने की मांग की।
सोमवार को लाठ, जौली, कटवाल, बीधल गांव के ग्रामीण तहसील कार्यालय में शपथ पत्र तैयार करवाने के लिए पहुंचे। वहीं कुछ लोग पहले से ही जमीन की रजिस्ट्री, फर्द, जाति एवं रिहायशी प्रमाण पत्रों के लिए लाइनों में खड़े थे। अचानक सर्वर ने काम करना बंद कर दिया। काफी देर तक इंतजार करने के बाद भी सर्वर नहीं चला तो लोगों के सब्र का बांध टूट गया। लोगों ने तहसील कार्यालय में हंगामा करना शुरू कर दिया। ग्रामीण लोकेश, हितेश, रणबीर, मोनू, प्रवीन, भलेराम कहना है कि लाठ, जौली और कटवाल गांव की जमीनें आईएमटी के लिए सरकार द्वारा अधिग्रहित की गई हैं। जमीन के मुआवजे के लिए सरकार द्वारा शपथ पत्र मांगे जा रहे हैं। जब वे शपथ पत्र बनवाने के लिए आए तो कार्यालय में सर्वर बंद मिला। सर्वर चलने के संबंध में पूछने पर अधिकारियों ने कोई संतोषजनक जवाब नहीं दिया। लोगों का कहना है कि तहसील कार्यालय में बार-बार सर्वर ठप हो जाता है। ऐसे में लोगों की परेशानी बढ़ जाती है। लोगों ने आला अधिकारियों से समस्या का स्थाई समाधान करवाने की मांग की।
^ सुबह जब कार्यालय में आया तो सर्वर बंद था। पूछने पर कोई संतोषजनक जवाब नहीं मिला। कार्य होने पर फिर से कार्यालय में आना पड़ता है। एक बार मुश्किल से समय निकल पाता है। बार-बार चक्कर लगाने से परेशानी होती है। विभाग को व्यवस्था में सुधार करना चाहिए। ताकि लोगों को कार्य कराने के लिए लंबे समय तक इंतजार करना पड़े।\\\'\\\' जगबीर,निवासी बीधल।
^ जमीन आईएमटी के लिए अधिग्रहित की गई है। राजस्व विभाग ने शपथ पत्र मांगा है। तहसील कार्यालय में शपथ पत्र बनवाने के लिए आया हूं, लेकिन कार्यालय का सर्वर कार्य नहीं कर रहा। पूछने पर कर्मचारी भी संतोषजनक जवाब नहीं दे रहे। विभाग को व्यवस्था में सुधार करना चाहिए। जिससे लोगों को घंटों लाइन में खड़ा रहना पड़े।\\\'\\\' धर्मबीर,निवासी बीधल।
गोहाना. तहसीलकार्यालय में सर्वर बंद होने पर इंतजार करते हुए लोग।
hin_Deva hin_Deva hin_Deva hin_Deva hin_Deva hin_Deva